**VASAS ÖNSEGÉLYEZŐ PÉNZTÁR**

**1086. Budapest, Magdolna u. 5-7**

**Tel/fax: 313-8489**

**JEGYZŐKÖNYV**

**az IT 2016. december 08 -i üléséről**

Jelen vannak: jelenléti ív szerint

Kovács Anikó IT elnök köszönti a jelenlévőket, majd bejelenti, hogy az IT határozatképes, mivel az 5 IT tag jelen van.

Napirendek:

1. Tájékoztatás a Pénztár 2015. III. negyedévi gazdálkodásáról
2. Tájékoztatás a Pénztár befektetéseinek alakulásáról
3. Az MNB vizsgálati jelentésének hatására tervezett intézkedések megvitatása
4. Különfélék

Az IT a napirendeket egyhangúlag elfogadta.

Hatosné Jáborcsik Éva betegsége miatt Kovács Anikó az IT elnöke adott tájékoztatást az IT tagjainak a Pénztár 2016. III. negyedévi gazdálkodásáról. A gazdálkodásról szóló jelentést az IT tagok e-mailben előzetesen megkapták.

Kovács Anikó ezt kiegészítve elmondta, hogy 2016. III. negyedév végén az prognosztizálható, hogy a Pénztár gazdálkodása a tervnek megfelelően alakul. /Melléklet/

Hozzátette, a Pénztár pénzügyi helyzetének kedvező alakulása kapcsán ebben az évben lehetővé válik az IT és EB tagok részére a tiszteletdíj kifizetésére.

Ezt követően az IT elnök tájékoztatást adott arról, hogy a Raiffeisen Bank a Pénztár befektetési számlájának kezelésével kapcsolatos díjakat többszörösére kívánja emelni - erről már e-mailben tájékoztatást kaptak az IT tagok -, melyet nem tudunk elfogadni, mivel aránytalanul megnövelné a Pénztár költségeit. Így több bankkal is felvettük a kapcsolatot és ajánlatot kértünk a befektetési számla kezelésére. A beérkező ajánlatokat megküldtük részetekre és most döntenünk kell, hogy a Raiffeisen Bankkal történő felmondást követően melyik banknál nyitunk a befektetési számlát. Várom a véleményeteket a kiküldött ajánlatokkal kapcsolatosan.

Somodiné Magyari Krisztina javasolta, hogy mielőtt döntenénk, keressük meg a Gránitbankot, tőlük is kérjünk ajánlatot. A Vasas Szakszervezeti Szövetség a Gránitbanknál vezeti a számláját és így tud olyan kapcsolati személyt mondani, aki ajánlatot adhat a Pénztár részére befektetési számla vezetésével kapcsolatosan. Ezt követően döntsünk arról, hogy melyik bank ajánlatát fogadjuk el.

***2016.12.08./22. számú határozat:***

*Az Igazgatótanács egyhangúlag úgy határozott, hogy kérjünk ajánlatot a Gránitbanktól is a befektetési számla vezetésére és ezt követően kerüljön sor a döntésre.*

Kovács Anikó IT elnök a következő napirendi pont keretében elmondta, hogy az MNB vizsgálati jelentésében elvárt intézkedések folyamatban vannak. Ennek keretében e-mailben kiküldésre került az Alapszervezetek tisztségviselői részére a Küldöttválasztási szabályzatunk és a felszólítás a pótküldött választásra. Az MNB részére elkészült a válasz mátrix, mely a napokban, a szabott határidőn belül benyújtásra kerül.

Következő napirendi pontként az IT elnök javaslatot tett Szabó Ágnes, a Pénztár alkalmazottjának a 2016. évi munkájának elismerésére, három (3) heti bruttó bér jutalomként történő kifizetésére. Javaslata, hogy a jutalom kifizetésére 2017. január hónapban kerüljön sor.

***2016.12.08./23. számú határozat:***

*Az Igazgatótanács egyhangú határozattal elfogadta a javaslatot, hogy Szabó Ágnes a Pénztár alkalmazottja 2017. január hónapban három (3) heti bruttó bér jutalomban részesüljön hó-közi kifizetéssel.*

Ezután Kovács Anikó megköszönte az aktív részvételt és a 2016. évi munkát, majd bezárta az ülést.

Mindenkinek békés karácsonyt és sikeres, boldog új esztendőt kívánt.

Budapest, 2016. december 08.

 Szabó Ágnes Kovács Anikó

 jegyzőkönyv-vezető s.k. IT elnök s.k.